Die Rabada- en De Villiers-vertoning maak dit een elk! | Maroela Media
Die vierde dag van die tweede toets in Port Elizabeth het Maandag aan Suid-Afrika behoort. Kagiso Rabada het die kollig met sy boulwerk gesteel en AB de Villiers met die kolf. Suid-Afrika het halfpad deur dag vier 'n ses paaltjies-oorwinning oor Australië behaal en die reeks gelykop gemaak met een elk.
Australië het die oggend voortgekolf met hul telling op 180/5 wat 'n skraal voorsprong van net 41 lopies was. Suid-Afrika het 382 lopies in hul eerste beurt aangeteken in antwoord op die Aussies se 243.
Suid-Afrika het Australië se laaste vyf paaltjies vir 59 lopies laat kantel. Suid-Afrika se Kagiso Rabada het die dag op 'n fantastiese noot begin toe hy Mitchell Marsh in die eerste boulbeurt van die dag vir 45 lopies skoongeboul het. Rabada het nie daar opgehou nie. Hy het ook van Pat Cummins ontslae geraak met sy telling op 5 (204/7). Dit was toe reeds Rabada se vyfde paaltjie van die beurt en sy tiende van die wedstryd.
Een boulbeurt later het Rabada sy sesde paaltjie geneem toe Mitchell Stark deur de Kock agter die paaltjies uitgevang is (204/8). Ngidi het van Lyon (5) ontslae geraak en toe Hazlewood vir 17 lopies moes terugstap, was die Aussies se laaste paaltjie plat met die telling op 239. Dit het aan Australië 'n voorsprong van 100 lopies gegee. Rabada het gespog met ses paaltjies terwyl Ngidi en Maharaj elkeen twee geneem het.
Die kolfblad was speelbaar en sonder tierlantyntjies. Die Proteas het hul tweede beurt skuins voor middagete begin en teen etenstyd was die telling 22/1 toe Dean Elgar (5) deur Lyon geboul en gevang is. Markram (21) het sy paaltjie met Suid-Afrika se totaal op 32 verloor.
Dit is toe dat AB de Villiers, soos in die eerste beurt, die kitaar behoorlik geslaan het. Saam met Hashim Amla het hulle die telling geneem tot by 81/4 toe Amla agter die paaltjies gevang is vir 27 en De Villiers uit is vir 28 lopies van 26 balle. Die Proteas se kaptein, Faf du Plessis, en Theunis de Bruyn het die telling tot by 102/4 geneem, wat die toets in die Proteas se guns beklink het.
Die reekstelling is nou een elk, met die derde toets wat op 22 Maart in Kaapstad begin.
Kagiso Rabada kan moontlik geskors word, wat beteken dat hy nie in die oorblywende twee toetse sal speel nie. Sy skouer-stamp op dag een teen Steve Smith, nadat hy die Australië-kaptein uitgehaal het, het gelei tot 'n vlak een-oortreding van die gedragskodes.
En so is Rabada nou geskors. Wat nou?
Rabada is te groot vir sy skoene en dis tyd dat hy aarde toe gebring word. Ek stem saam met jou Koos1, huidiglik is daar geen diepte in die meeste van ons sportsoorte nie. Ek kan maar net hoop dat Morne homself sal oortref en die ding vir ons doen. Baie belangriker egter vir my is die feit dat, ongeag van hulle swak vorm, word daar volstaan met ons hopelose sogenaamde top orde kolwers. Dit lyk so of party van die outjie maar net opdaag, 'n paar houe speel en dan op die pawiljoen gaan sit en ontspan. Dit sluit… Lees meer »
Die standaard van ons plaaslike kompetisies is swak daarom kom daar nie genoeg spelers van toetsgehalte deur nie. As Morkel speel, hoop ek net hy los die kort boulery en fokus om paaltjies te neem
En toe ontdek Rabada dat die internasionale gemeenskap nie so toegeeflik is, of omrol en "askies dat ek leef" sê, wanneer 'n swart Suid Afrikaan nie die reëls van die spel wil eerbiedig nie.
Kry vi' djulle!!!
Ek is van mening dat Rabada nie genoeg gestraf is nie. KSA moet n voorbeeld van hom maak en hom vir nog 6 toetse opskort. Hy is arrogant, het swak dissipline en dink dat hy groter as die spel is. Dan ontken hy openlik dat hy nie kan onthou dat hy Steve Smith gestamp het nie. Wat dinge nog erger maak is dat Brian McMillan en Ashwell Prince sulke optrede nie afkeur nie. Asof hulle wereldsterre was toe hulle gespeel het. Asseblief!